مترو اسكندريه

مترو اسكندريه او مترو ابو قير هوا مشروع مترو بيتعمل فى الاسكندريه المصريه علشان يربط منطقه ابو قير فى الشرق لحد الكيلو 21 فى الغرب وده على 3 مراحل، المرحله الاولى بتتنفذ وبتربط بين منطقه ابو قير ومحطه مصر وهتكون بدل قطر ابو قير ، وهيكون مسار المترو علوى وسطحى مش نفقى علشان طبيعه التربه السبخيه فاماكن كتيره بمدينه الاسكندريه ومنعزلاً تماماً عن التقاطعات المروريه بطول مساره، وطول المسار حوالى 22 كم متقسم على 20 محطه، المرحله الثانيه بتربط بين محطه مصر ومنطقه المكس، اما المرحله التالته فهتربط بين المكس ومنطقه الكيلو 21، وهتكون سرعه المترو 80 كم/س، والوقت بين كل قطر اقل من 3 دقائق. تكلفه المشروع حوالى 1.71 مليار دولار امريكى، وبداوا فى المشروع فى 2024 وهينتهوا من انشاءات وتشغيل المرحله الاولى من المشروع خلال اخر 2025، وسيبلغ طول مسار المشروع بعد الانتهاء من مراحل الانشاء التلاته حوالى 43.2 كم، وبانتهاء المشروع ستنتقل تبعيه وملكيه وتشغيل مسار الخط من سكك حديد مصر للهيئه القوميه للانفاق.

مشروع مترو اسكندريه واحد من عناصر منظومه النقل النضيف بالكهربه فى مصر واللى بتتكون من (ترام الاسكندريه، مترو الاسكندريه، مترو القاهره، المونوريل "قيد الانشاء"، القطار الكهربائى الخفيف LRT، القطار الكهربائى السريع "قيد الانشاء"، الاتوبيس الترددى BRT).

 تمويل مشروع الانشاء 
 جهات التمويل الدوليه 
 البنك الاوروبى لاعاده الاعمار والتنميه.
 البنك الاسيوى للاستثمار فى البنيه التحتيه.
 الوكاله الفرنسيه للتنميه.

 اتفاقيات التمويل 
 قرار رئيس الجمهوريه رقم 122 لسنه 2022 فى شان الموافقه على اتفاق قرض مترو الاسكندريه بين جمهوريه مصر العربيه والبنك الاوروبى لاعاده الاعمار والتنميه بمبلغ 250 مليون يورو، والموقع بتاريخ 27 ديسمبر 2021.
 قرار رئيس الجمهوريه رقم 531 لسنه 2022 فى شان الموافقه على الاتفاق المبسط بين حكومه جمهوريه مصر العربيه والوكاله الفرنسيه للتنميه بشان قرض بمبلغ 250 مليون يورو على شريحتين، لمشروع انشاء مترو اسكندريه ابو قير.
 قرار رئيس الجمهوريه رقم 471 لسنه 2023 فى شان الموافقه على اتفاقيه قرض بقيمه 250 مليون يورو من البنك الاسيوى للاستثمار فى البنيه التحتيه لتطوير خط سكك حديد ابو قير بالاسكندريه، وتحويله الى مترو كهربائى.

 التاريخ 
تصغير|280x280بك|خريطه مترو الاسكندريه.
بتعود فكره عمل مترو فى الاسكندريه الى سنه 2008 عندما اعلم عن قيام شركه ماليزيه بتقديم عرض لاقامه قطار سريع معلق بديلاً لخط قطار ابو قير لربط منطقه ابو قير بمدينه برج العرب الجديده، الا ان العرض تم رفضه بسبب المبالغه فى تكلفه المشروع، اتعلن فى 2009 عن بدء مفاوضات مع شركه فرنسيه لانشاء خط مترو انفاق بالاسكندريه، وعرضت الشركه انشاء المترو بنظام BOT ولا يتحمل الجانب المصرى اى نفقات، كما يقوم الجانب الفرنسى باعداد دراسه الجدوى وتقديمها للحكومه المصريه ويقوم احد المكاتب الاستشاريه الدراسات اللازمه للمشروع تحت رعايه الحكومه.

حط اساتذه جامعات رسومات وتصميمات ومخططات لمشروع مترو اسكندريه سنه 2013 وبعدين مرحله البحث عن ممول للمشروع، بس كل المحاولات دى مشافتش النور لحد سنه 2019 عندما اعلنت وزاره النقل المصريه عن طرح مناقصه عالميه لاختيار الشركه المنفذه لمشروع تحويل خط قطار ابو قير بالاسكندريه الى مترو بتكلفه التقديريه للمشروع تصل الى 1.5 مليار دولار امريكى،
اعلن فى يناير 2020 عن تلقى عرض من الوكاله الفرنسيه للتنميه لتمويل المشروع بتكلفه تقديريه تصل الى 1.7 مليار دولار، وكذلك تم انهاء اجراءات التعاقد مع المكتب الاستشارى الفرنسى «سيسترا» لتولّى الاشراف على اعمال تنفيذ المشروع وتصميماته ودراساته التفصيليه، 
وكان من المخطط بدء التنفيذ بداية 2022، على أن تبدأ الأعمال فعليًا فى ابريل 2023.

اتوقع عقد تنفيذ اعمال البنيه الاساسيه والانظمه لمترو الاسكندريه (ابو قير - محطه مصر) بين الهيئه القوميه للانفاق وتحالف (اوراسكوم للانشاءات - كولاس ريل الفرنسيه) بقياده اوراسكوم للانشاءات فى 6 سبتمبر 2023.اليوم السابع - توقيع عقد تنفيذ البنيه الاساسيه لمترو الاسكندريه (ابو قير – محطه مصر) 

بتعتمد خطه المشروع على تحويل خط قطار ابو قير الى مترو كهربائى سريع بحيث يمتد بطول 43.2 كم ويتم تنفيذه على 3 مراحل منفصله، الاولى تمتد من محطه ابو قير لحد محطه مصر (الاسكندريه) بطول 21.7 كم حيث تمتد فى مسار سطحى بطول 6.5 كم من محطه مصر لحد ما قبل محطه الظاهريه قبل منطقه وينجت ثم فى مسار علوى بطول 15.2 كم لحد محطه ابو قير ويشتمل على عدد (20) محطه وتبلغ السرعه التشغيليه للخط 100 كم/ساعه.

هتبادل الخدمه مع خط سكك حديد (القاهره – الاسكندريه) فى محطه مصر والحضره وسيدى جابر ومع ترام الاسكندريه فى محطه سيدى جابر وفيكتوريا ومع خط سكك حديد رشيد فى محطه المعموره البلد.

كمان مخطط مد الخط باتجاه برج العرب ليربط مع الخط الاول للقطار الكهربائى السريع وباتجاه ابو قير الجديده ليربط مع الخط الرابع من القطار الكهربائى السريع.

تم طرح اعمال تنفيذ المرحله الاولى من الخط فى صوره عقدين منفصلين:

 الاول: لتنفيذ (الاعمال المدنيه - اعمال السكه - اعمال الاشارات - الاتصالات - التحكم المركزى - بوابات التذاكر - اعمال الامداد بالطاقه - الاعمال الكهربائيه والميكانيكيه - معدات الورشه) ومده تنفيذها 30 شهر وسيقوم بتنفيذه التحالف بقياده اوراسكوم.
 الثاني: لتنفيذ اعمال (الوحدات المتحركه - قطع الغيار - المعدات الخاصه باجهزه القياس والاختبار) والذى يجرى حالياً اعمال التقييم للشركات المتقدمه لتنفيذه.

وتهدف اعمال التطوير الى:

 تحقيق التشغيل الامن للخط وخاصه بعد الغاء عدد 14 مزلقان بالاضافه الى العديد من المعابر المخالفه والتقاطعات مع الحركه المروريه.
 استيعاب حركه النقل المتزايده وعدد الرحلات والمساهمه فى تخفيض الاختناقات المروريه.
 خفض استهلاك الوقود حيث ان التشغيل يعتمد على الطاقه الكهربائيه النظيفه.
 زياده الطاقه القصوى للركاب من 2850 راكب/ساعه/اتجاه الى 60.000 راكب/ساعه/اتجاه.
 تقليل زمن الرحله من 50 دقيقه الى 25 دقيقه من خلال زياده سرعه التشغيل من 25 كم/ساعه الى 100 كم/ساعه.
 تحقيق زمن اقصر للتقاطر من 10 دقائق الى 2.5 دقيقه.

 المسار 
بيتكون المشروع من 3 مراحل:

 المرحله الاولانيه:

بتربط المرحله الاولانيه لمترو الاسكندريه بين منطقه ابو قير بحى تان المنتزه ومنطقه محطه مصر بحى وسط جوا الاسكندريه على مسار  قطر ابو قير بطول 22 كم، ويتكون المسار من 20 محطه هى ابو قير، طوسون، المعموره، الاصلاح، المندره، المنتزه، العصافره، ميامى، سيدى بشر، محمد نجيب، فيكتوريا، غبريال، باكوس، الظاهريه، كفر عبده، سيدى جابر، سبورتنج، الحضره، باب شرق، ومحطه مصر.

 المرحله التانيه:

بتربط المرحله التانيه لمترو الاسكندريه بين منطقه محطه مصر بحى وسط والمكس بحى العجمى بطول بطول 8 كم، وهيتكوّن المسار من خمس محطات هيا: دون بوسكو، القناه، القبارى، المتراس، والمكس، وهيتم البدء فى اعمال دراسه الجدوى والانشاءات فى المرحله دى بعد تشغيل المرحله الاولى.

 المرحله التالته:

بتربط المرحله التالته لمترو الاسكندريه بين منطقه المكس والكيلو 21 بحى العجمى بطول 13.5 كم، وهيتكون المسار من تسعه محطات هى الوادى، الدخيله، الدخيله 2، البيطاش، العجمى، الهانوفيل، ابو يوسف، السلام، والكيلو 21، ومتحددش معاد البدء فى اعمال الانشاءات فى المرحله دى.

 انظر ايضًا 
 مترو القاهره
 ترام الاسكندريه
 سكك حديد مصر

 مصادر 

تصنيف:اسكندريه
تصنيف:مترو اسكندريه
تصنيف:وكالات حكوميه